armvectores/hy_wikipedia_2023 huggingface dataset:
Սեն Ռոմ դը Տարն

Սեն Ռոմ դը Տարն (ֆր.՝ Saint-Rome-de-Tarn), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 845 մարդ, բնակչության խտությունը` 16.23 մարդ/կմ²։ Բնակավայրը զբաղեցնում է 52.06 կմ² տարածք։


== Աշխարհագրություն ==
Գտնվում է Փարիզ քաղաքից 540 կմ հարավ, Թուլուզ քաղաքից` 130 կմ հյուսիս-արևելք, Ռոդեզ քաղաքից` 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 490 աշխատունակ (15-64 տարեկան)  բնակիչ, որոնցից ակտիվ էին 351-ը, իսկ ոչ ակտիվները` 139։ Ակտիվության ցուցանիշը կազմում է 71,6 %։ 351 աշխատունակ մարդկանցից աշխատել է 315 անձ (167 տղամարդ և 148 կին)։ Գործազուրկ են եղել 36 անձ (23 տղամարդ և 13 կին)։ 139 անաշխատունակներից 34-ը եղել են աշակերտներ կամ ուսանողներ, 71-ը` թոշակառուներ, իսկ 34-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բորիս Գրիգորյան

Բորիս Տիգրանի Գրիգորյան (մարտի 26, 1928(1928-03-26), Բաքու, ԱԽՖՍՀ, ԽՍՀՄ - 1989, Մոսկվա, ԽՍՀՄ), հայ փիլիսոփա։ Փիլիսոփայական գիտությունների դոկտոր (1972), պրոֆեսոր (1974):


== Կենսագրություն ==
Բորիս Գրիգորյանը ծնվել է 1928 թվականի մարտի 26-ին, Բաքու քաղաքում։ 1952 թվականին ավարտել է Մոսկվայի միջազգային հարաբերությունների ինստիտուտը։ 1955 թվականին ավարտել է ԽՍՀՄ ԳԱ Փիլիսոփայության ինստիտուտի ասպիրանտուրան։ 1955 թվականից եղել է Ռուսաստանի գիտությունների ակադեմիայի Փիլիսոփայության ինստիտուտի գլխավոր գիտաշխատող, 1956-1957 թվականներին՝ «Наука» փիլիսոփայական պարբերականի գիտական խմբագիր, 1957-1959 թվականներին՝ «БСЭ» փիլիսոփայական պարբերականի գիտական խմբագիր, 1959-1965 թվականներին՝ «Наука и религия» ամսագրի գլխավոր խմբագրի տեղակալ։ 1965 թվականից աշխատել է ԽՍՀՄ ԳԱ Փիլիսոփայության ինստիտուտում։ 1974-1993 թվականներին եղել է Արևմուտքի երկրների արդի բուրժուական փիլիսոփայության քննադատության բաժանմունքի վարիչ, 1992 թվականից՝ գլխավոր գիտաշխատող։
Աշխատությունները վերաբերում են կրոանական գաղափարախոսությանը, արդի արևմտյան փիլիսոփայության պատմությանը, մարդու էության փիլիսոփայական հիմնախնդիրներին։
Բորիս Գրիգորյանը մահացել է 1989 թվականին, Մոսկվայում։


== Երկեր ==
Кандидатская диссертация - «Современное неокантианство» (1955).
Докторская диссертация - «Идейные истоки и традиции современной философии человека» (1971).
Философия культуры Канта // Вопросы истории мировой культуры. 1959. № 4.
Неокантианство. М., 1962.
Социология религии или апология религии? М., 1962.
Философия о сущности человека. М., 1973.
Философская антропология. М., 1982.
Современная ситуация в западной буржуазной философии // Вопросы философии. 1985. № 1.
Что такое философия и зачем она? // Там же. 1985. № 6.
Человек, его положение и призвание в современном мире. М., 1986.
Буржуазная философская антропология XX века / Ответственный редактор Григорьян Б. Т. М.: «НАУКА», 1986.
Экзистенциальная концепция человека К. Ясперса // Буржуазная философская антропология ХХ века М., Наука, 1986 стр 23-34.
Понятие о человеке в современной философии // О человеческом в человеке / Под общ. ред. И. Т. Фролова. М., 1991. С. 358-383.


== Ծանոթագրություններ ==
Իտալիայի վարչապետների ցանկ

Վարչապետ (Նախարարների խորհրդի նախագահ), (իտալերեն՝ Presidente del Consiglio dei Ministri), Իտալիայի կառավարության ղեկավարը, որն իրականացնում է գործադիր իշխանություն և ձևավորում է երկրի օրենսդրական քաղաքականությունը։ Վարչապետը նաև քաղաքական ղեկավարություն է իրականացնում և պատասխանատու է երկրի ընդհանուր քաղաքական կուրսի համար։
Նախարարների խորհրդի նախագահին նշանակում է Իտալիայի նախագահը, որից հետո նախագահը առաջարկում է նախարարների թեկնածություններ։ Կառավարությունը ձևավորվելուց ոչ ուշ, քան տաս օր հետո, կառավարությունը ներկայացվում է խորհրդարան՝ վստահություն ստանալու համար։ Նոր վարչապետը նշանակվում է հերթական խորհրդարանական ընտրություններից հետո, ինչպես նաև խորհրդարանի կողմից անվստահություն հայտնելուց հետո կառավարության լուծարման դեպքում կամ նախորդ կառավարության նախագահի հրաժարական տալուց հետո։
2021 թվականի փետրվարի 13-ից վարչապետի պաշտոնը զբաղեցնում է Մարիո Դրագին։
Ցուցակում ժամանակագրական կարգով ներկայացված են Իտալիայի վարչապետները այդ պաշտոնը հաստատելուց ի վեր։


== Վարչապետներ ==


=== Իտալիայի Թագավորության վարչապետներ (1861-1946) ===
Իտալիայի թագավորությունը ստեղծվել է 1861 թվականին Ռիսորջիմենտոյի ընթացքում՝ միավորելով անկախ իտալական պետություններին Սարդինյան Թագավորության իշխանության ներքո միասնական երկրում։ Իտալիայի իշխող դինաստիան դարձել է Սավոյական դինաստիան, որը մինչ այդ կառավարում էր Սարդինիայի թագավորությունը։ 


=== Իտալիայի վարչապետները (1946-մինչ այսօր) ===
1946 թվականի հանրաքվեից հետո Իտալիան միապետական կարգից անցել է Հանրապետականի։ 


== Ժամանակային սանդղակ ==


=== Իտալիայի Թագավորություն (1861-1946) ===


=== Իտալիայի Հանրապետություն (1946-ներկա) ===


== Լիազորությունների ժամկետ ==


== Իտալիայի ապրող նախկին վարչապետներ ==
Իտալիայի նախկին վարչապետները ովքեր կենդանի են
		
		
		
		
		
		
		
		
		
		
		


== Տես նաև ==
Իտալիայի վարչապետ


== Ծանոթագրություններ ==
Ստեփան Քալանթարյան

Ստեփան Իսայու Քալանթարյան (Քալանթարյանց) (1849, Ուզունթալա, Հայաստան - 1925, Ուզունթալա, Հայաստան), հայ վիրաբույժ։ Բժշկագիտության դոկտոր (1884, Պետերբուրգի բժշկա-վիրաբուժական ակադեմիայի պրոֆեսոր (1885)։ 1875 թվականին ավարտել է Պետերբուրգի բժշկա-վիրաբուժական ակադեմիան, աշխատել ակադեմիային կից գործնական անատոմիայի ինստիտուտի տեղագրական և օպերատիվ վիրաբուժության ամբիոնում։ Ռուս-թուրքական պատերազմի ժամանակ (1877 - 1878) ծառայել է Կովկասյան բանակում, եղել Ալեքսանդրապոլի զինվորական հոսպիտալի վիրաբուժական բաժնի վարիչ, 1891-1924 թվականներին՝ Ս. Պետերբուրգի կայսերական ռազմաբժշկական ակադեմիայի հերձող-ախտաբան-անատոմ (պրոզեկտոր)։


== Պարգևներ ==
Ռուսաստանի Ս. Աննայի, Ս. Սվյատոսլավի 2-րդ շքանշան։
Ս. Վլադիմիրի 4-րդ աստիճանի շքանշան։
Իվան Պանաև

Իվան Իվանովիչ Պանաև (ռուս.՝ Ива́н Ива́нович Пана́ев, մարտի 15 (27), 1812, Սանկտ Պետերբուրգ, Ռուսական կայսրություն - փետրվարի 18 (մարտի 2), 1862, Սանկտ Պետերբուրգ, Ռուսական կայսրություն), ռուս գրող, գրականագետ, քննադատ, լրագրող, խմբագիր։


== Կենսագրություն ==
Ծնվել է Սանկտ Պետերբուրգում ազնվականի ընտանիքում։ Ավարտել է Սանկտ Պետերբուրգի համալսարանի գիշերօթիկ դպրոցը՝ 1830 թվականին։ Մինչև 1845 թվականը անցել է ծառայության։ Սկսել է տպագրվել 1834 թվականի։ Իր առաջին ռոմանտիկական վեպերն են՝ «Հանրային կնոջ անկողնում», տպագրվել է 1834 թվականին, «Նա կլինի երջանիկ», տպագրվել է 1836 թվականին ։ Կինը Ավդոտյա Յակովլենա Պանաևան է՝ հեղինակ մի շարք վեպերի, «Հիշողություններ» վեպի հեղինակ։ Պանաևը մահացել է 1862 թվականին փետրվարի 18 սրտի կաթվածից՝ կնոջ ձեռքերի վրա։


== Ստեղծագործություն ==
Գրական դաշտում Պանաևը հանդես է եկել 1834 թվականից։ Նա հեղինակել է մի շարք վեպեր՝ «Սպիտակ տենդ», «Նա կլինի երջանիկ», «Հիանալի մարդը», «Մոր որդին», «Հարազատները», «Հանդիպում կայարանում», «Առյուծները մարզերում», (միակ մեծածավալ գործը, որը տպագրվում է առանձին պարբերականում՝ Սանկտ Պետերբուրգում), «Ռուս միլիոնատիրոջ թոռը»։ 1830 թվականների երկրորդ կեսին Պանաևը հաճախ է գնում Մոսկվա, որտեղ էլ ծանոթանում է տեղական նշանավոր գրողների հետ։ Մտերմանում է հատկապես Բելինսկու հետ, որի օգնությամբ էլ սկսում է մասնակցել Հայրենական գրառումներ (ամսագիր) խմբագրությանը և ակտիվորեն կատարել գրական աշխատանքներ։ Սկզբնական շրջանում ստեղծագործում է ռոմանտիկական ոճում, իսկ հետագայում Բելինսկու ստեղծագործությունների ազդեցության տակ գրում է նաև ռեալիստական ստեղծագործություններ, որոնք, սակայն, այդքան էլ տարածում չեն գտնում։


== Լրագրողական գործունեություն ==
Պանաևի լրագրողական գործերը մեծ ներդրում ունեն ռուսական լրագրության պատմության մեջ։ Նա Նեկրասովի հետ գլխավորել է «Սովրեմեննիկ (ամսագիր)»։ Նրանք կարողացան իրենց կողմը գրավել լավագույն գրական ուժերին, որոնք այդ ընթացքում կանգնած էին ռուսական գրականության բարձունքում։ «Սովրեմեննիկ (ամսագիր)» Պանաևը հանդես է եկել «Նոր պոետ» գրական կեղծանվամբ։ Ամեն ամիս տպագրվում էին պարբերականում Պանաևի խելացի ֆելիետոնները, որոնք սկզբում քննադատվում էին։ Այստեղ տպագրում է նաև բանաստեղծություններ։ Իր մահից առաջ՝ Պանաևը մտադիր էր տպագրել նաև իր հիշողությունները։


== Ծանոթագրություններ ==


== Գրականություն ==
Трубачев С. С. Фельетонный беллетрист. (По поводу полного собрания сочинений И. И. Панаева) // Исторический вестник, 1889. — Т. 36. — № 4. — С. 160—173. Archived 2017-07-07 at the Wayback Machine.


== Արտաքին հղումներ ==
Իվան Պանաև
Մերեյ

Մերեյ (ֆր.՝ Meyreuil), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 5084 մարդ, բնակչության խտությունը` 252.56 մարդ/կմ²։ Բնակավայրը զբաղեցնում է 20.13 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մարսել քաղաքից` 24 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 3589 աշխատունակ (15-64 տարեկան)  բնակիչ, որոնցից ակտիվ էին 2538-ը, իսկ ոչ ակտիվները` 1051։ Ակտիվության ցուցանիշը կազմում է 70,7 %։ 2538 աշխատունակ մարդկանցից աշխատել է 2341 անձ (1260 տղամարդ և 1081 կին)։ Գործազուրկ են եղել 197 անձ (76 տղամարդ և 121 կին)։ 1051 անաշխատունակներից 383-ը եղել են աշակերտներ կամ ուսանողներ, 303-ը` թոշակառուներ, իսկ 365-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դոմինո (այլ կիրառումներ)

Դոմինո կարող է վերաբերել՝

Դոմինո, սեղանի խաղ։
Դոմինո, Սարգիս Հովսեփյանի պատմվածքների և պիեսի ժողովածուն։
Դոմինո, հայկական կատակերգական և սիրային բազմասերիանոց հեռուստասերիալ։
Lava Records

Lava Records (Lava Music, LLC), ամերիկյան ձայնագրող ընկերություն, որը պատկանում է Universal Music Group-ին և ղեկավարվում է Universal Republic Records-ի կողմից։


== Պատմություն ==
Lava Records-ը հիմնադրվել է 1995 թվականին՝ որպես Ջեյսոն Ֆլոմի և Atlantic Records-ի համատեղ ձեռնարկություն. Ջեյսոն Ֆլոմն իր գործունեությունը սկսել է Atlantic Records ընկերությունում։ Atlantic-ում աշխատելու տարիներին Ֆլոմը պայմանագրեր է կնքել այնպիսի կատարողների հետ, ինչպիսիք են Zebra-ն, Twisted Sister-ը, Skid Row-ը, White Lion-ը և Թորի Էյմոսը, ինչպես նաև օգնել է սկսել կարիերան Stone Temple Pilots-ին և Collective Soul-ին։ Լեյբլի կատարողների ցանկը ներառել է հետևյալ երաժիշտներին. Authority Zero, Antigone Rising, Кид Рок, Matchbox Twenty, Porcupine Tree, Skillet, Smile Empty Soul, Sugar Ray, The Corrs, Uncle Kracker, Վանեսա Ուիլյամս, Trans-Siberian Orchestra и Simple Plan.
2005 թվականի օգոստոսին Ֆլոմը հեռացավ Atlantic Records-ի գործադիր տնօրենի և նախագահի պաշտոնից՝ ավարտելով ընկերությունում 26-ամյա կարիերան։ Նա նշանակվեց Virgin Records U.S.-ի գորրծադիր տնօրեն և նախագահ, երբ Մեթ Սեռլեթիկը նույն ամսում հեռացավ այդ պաշտոնից։ 2005 թվականի հոկտեմբերին Warner Music Group-ը միավորեց Lava Records-ը Atlantic Records Group-ի հետ։
2009 թվականին Ֆլոմը դադարեցրեց պայմանագիրը Lava Records-ի և Warner-ի միջև և վերստեղծեց Universal անունը կրող լեյբլը։
Lava-ի հետ պայմանագրեր են կնքել երգչուհիներ Լորդը, Ջեսի Ջեյը, այնպիսի կատարողներ, ինչպիսիք են Clairity-ն, Kaile Goh-ն և Black Veil Brides-ը։


== Լեյբլի հետ համագործակցող կատարողներ ==


=== Նրանք, ովքեր այժմ համագործակցում են ===
Clairity
Լորդ
Ջեսսի Ջեյ
Andy Black
Trans-Siberian Orchestra
Black Veil Brides
Maty Noyes
The Royal Concept
G4SHI
Travis Mills
Carah Faye
Liam Lis
Stanaj
Cemetery Sun


=== Նախկին կատարողներ ===
Le Trouble
Jetta
Katy Tiz
The Atomic Fireballs
Authority Zero
Bel Canto
Bif Naked
The Boondock Saints
CIV
Course of Nature
Cold
CJ Holland
The Corrs
The Cult
Egypt Central
Roy English
Willa Ford
Grade 8
Hot Action Cop
Little-T And One Track Mike
Matchbox Twenty
Edwin McCain
Nonpoint
Needtobreathe
Outspoken
Franky Perez
Porcupine Tree
Reach 454
Smile Empty Soul
Jill Sobule
Sugar Ray
Unwritten Law
Vanessa Williams
Antigone Rising
Basement Jaxx
Blue Man Group
Joe Brooks
John Butler Trio
Cherie
The Click Five
Embrace
Kid Rock
Toby Lightman
O.A.R.
Simple Plan
Skillet
Skindred
Throwing Gravity
Trans-Siberian Orchestra
Uncle Kracker
Vaux
Brittney White


== Ծանոթագրություններ ==


== Արտաքին հղումներ ==
Ընկերության պաշտոնական կայք
Բարանովո (գյուղ, Տրոիցկի վարչական օկրուգ)

Անվան այլ կիրառումների համար տե՛ս՝ ԲարանովոԲարանովո (ռուս.՝ Бараново), գյուղ Ռուսաստանի Մոսկվայի Տրոիցկի վարչական օկրուգի կազմում։
Բնակչությունը 2005 թվականին գրանցված տվյալներով կազմում էր 41 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մինա (երգչուհի)

Մինա (իրական անունը Մինա Աննա Մազինի (իտալերեն՝ Mina Anna Mazzini, մարտի 25, 1940(1940-03-25), Բուստո Արսիցիո, Վարեզե, Լոմբարդիա, Իտալիայի թագավորություն), իտալացի երգչուհի։


== Կենսագրություն ==
Մինան ծնվել է   Միլանի հյուսիսում գտնվող Բուստո Արսիցիո քաղաքում, մանկությունն անց է կացրել Կրեմոնայում։ Առաջին ելույթը 1950-ական թվականների սկզբում էր։  «Կամպաս» (իտալերեն՝ La Bussola) ակումբում, որտեղ հանդես են եկել այնպիսի հռչակավոր մարդիկ, ինչպես Ֆրենկ Սինատրան և Էլլա Ֆիցջերալդը,  ելույթից հետո Մինան դարձավ Իտալիայի հայտնի երգչուհիներից մեկը։ Հեռուստատեսությամբ առաջին անգամ հանդես է եկել 1959 թվականին, հաջորդ երկու տարիներին մասնակցել է Սան Ռեմոյի ֆեստիվալին։ Նրա առաջին հիթերից են «Ոչ ոք», «Երկինք սենյակում», «Այս տղամարդն ինձ համար է», «Իսկ եթե վաղը», «Միասին» և այլ երգեր։
1978 թվականից անսպասելիորեն դադարեց հանդես գալ բեմերում, սակայն ամեն տարի շարունակում էր թողարկել նոր ալբոմներ։ Հիմա ապրում է Շվեցարիայում։
1960-1967 թվականներին Մինան նկարահանվել է 11 ֆիլմերում։ Նրա կատարմամբ երգերը հնչում են 20 ֆիլմերում, այդ թվում`  «Խավարում» Միքելանջելո Անտոնիոնի, «Հիանալի տղաներ» Մարտին Սկորսեզե և Պեդրո Ալմոդովարի «Ցլամարտիկ» ֆիլմերում։
2001 թվականին նախագահ Կառլո Ազելո Չամփիի հրամանով պարգևատրվել է «Իտալիայի առջև ծառայությունների համար» շքանշանով.


== Սկավառակագրություն ==


== Ծանոթագրություններ ==


== Արտաքին հղումներ ==
Պաշտոնական կայք(իտալ.)
Մինա (անգլ.) Internet Movie Database կայքում
Ժողովածու (437)

Ժողովածու (437), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 437 թվի տակ։ Ձեռագիրը գրվել է 14-րդ դարում ենթադրաբար Եսայի Նչեցի, Սարգիս Սիմեոն գրիչների կողմից, ենթադրաբար Գլաձորում։ Ստացողը եղել է Եսայի վարդապետը։ Գրված է թղթի վրա, որը ունի 25x16 չափս։ Ձեռագիրը կազմված է 439 թերթից։ Գրված է երկսյուն, բոլորգրով։ Պահպանակը ունի 4 մագաղաթ, լատիներեն։ Կազմը` կաշեպատ տախտակ, 1611 թվականի մակագրությամբ։ Աստառը՝ դրոշմազարդ կտավ։ Հիշատակարաններ՝ 88ա, 107ա, 117բ, 126բ, 144ա, 227բ, 393ա, նորոգողի՝ 59ա (1611 թվական)։


== Բովանդակություն ==
Անուանք քաղաքաց
Գր․ Տաթևացւոյ Լուծմունք բանից Գր․ Նարեկացւոյ
Յովհ. Որոտնեցւոյ Լուծմունք Հովհաննու
Պատճառ Նիւսացւոյ գրևանց
Ներս․ Շնորհալւոյ Մեկնութիւն բանից ի Սահմանաց իմաստասիրութեան Դաւթի
Լուծմունք Փիլոնի, Դիոնիսիոսի, Յեռոթէոսի։
Հակոբայ կաթողիկոսի Լուծմունք գրեանսն Բարսղի


== Ծանոթագրություններ ==
Ստեֆանովկա (գյուղ, Ջանկոյի շրջան)

Ստեֆանովկա (ուկրաիներեն՝ Стефанівка, Ղրիմի թաթարերեն՝ Stefanovka), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։
2001 թվականի տվյալներով Ստեֆանովկա գյուղում բնակվում էր 541 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սանգյառ

Կանիաշիր, գյուղ Հայաստանի Արագածոտնի մարզի Ալագյազ համայնքում, Արագած լեռան հյուսիս֊արևելյան ստորոտին։ Հեռավորությունը մարզկենտրոնից՝ 49 կմ հյուսիս-արևմուտք, բարձրությունը ծովի մակերևույթից՝ 2070 մ։
Կանիաշիր է վերանվանվել 2006 թվականի հուլիսի 4-ին։
Կանիաշիր գյուղի բնակչության մի մասի նախնիները գաղթել են Կարսի մարզի գյուղերից։
Կանիաշիր գյուղի ազգաբնակչության փոփոխությունը.

Բնակչությունը զբաղվում է անասնապահությամբ և բանջարաբուծությամբ։ Գյուղում և շրջակայքում կան հին դամբարաններ։


== Ծանոթագրություններ ==
Թուլացված պատվաստանյութ

Թուլացված պատվաստանյութ, պատվաստանյութ, որը ստացվում է պաթոգենի վիրուլենտությունը նվազեցնելու միջոցով, որի արդյունքում հարուցիչը մնում է կենդանի։ Թուլացման արդյունքում պաթոգենը դառնում է անվնաս կամ պակաս վիրուլենտ։


== Օրինակներ ==
Կենդանի պատվաստանյութերի օրինակներ են.

Վիրուսային՝ կարմրուկի, խոզուկի, կատաղության, սեզոնային գրիպի, ջրծաղիկի, բերանային պոլիպոզի (սաբին), ռոտավիրուսի և դեղին տենդի կենդանի թուլացված պատվաստանյութեր։
Բակտերիալ՝ ԲՑԺ-ի, բերանային տիֆի և համաճարակային տիֆի պատվաստանյութեր։


== Զարգացում ==
Վիրուսները կարելի է թուլացնել, դրանք պասսաժ կատարելով օտար տիրոջ մեջ։ Օտար տեր կարող են լինել՝

Հյուսվածքի կուլտուրան
Ձու էմբրիոնով
ԿենդանիներՎիրուսներից մի քանիսը կրում են մուտացիաներ, որպեսզի կարողանան վարակել օտար տիրոջը։ Արդյունքում ստեղծվում է պոպուլյացիա, որը զգալիորեն տարբերվում է սկզբնականից և չի կարող աճել հիմնական տիրոջ օրգանիզմում, այսինքն՝ թուլացված է։ Այս գործընթացը հայտնի է պասսաժ անվանումով, որի ժամանակ վիրուսն այնքան է հարմարվում օտար տիրոջը, որ հիմնական տիրոջ համար այլևս վտանգավոր չի լինում։ Արդյունքում հիմնական տիրոջ իմուն համակարգը հեշտությամբ էլիմինացնում է պաթոգենին, առաջանում են իմուն հիշողության բջիջներ, որոնք հետագա կոնտակտի ժամանակ պաշտպանում են հիմնական տիրոջը։


== Կառավարում ==
Թուլացած պատվաստանյութի մեջ կան շատ թույլ վիրուլենտությամբ վիրուսներ, որոնք շատ դանդաղ վերարտադրվում են։ Այս պատվաստանյութերը ստեղծվում են հյուսվածքի կուլտուրաներում վիրուսը աճեցնելով, ապա ընտրվում են առավել թույլ վիրուլենտություն ունեցող շտամերը։ Կա վիրուլենտության վերականգնման ցածր ռիսկ, սակայն այն պատվաստումների արդյունքում փոքրանում է։ Այս պատվաստանյութերը հակացուցված են իմունային անբավարարություն ունեցող անձանց։


== Առավելություններ ==
Իմուն համակարգի բոլոր փուլերի ակտիվացում
Ավելի ապահով է և վստահելի 
Քիչ ծախսատար է
Արագ իմունիզացիա
Որոշները շատ հեշտ է տեղափոխել/կառավարել (Օրինակ՝ պոլիոմիելիտի պատվաստանյութը կարելի է ընդունել օրալ, ինչը չի պահանջում ստերիլ պայմաններ և բուժաշխատողներ։)։


== Թերություններ ==
Երկրորդային մուտացիայի արդյունքում վիրուլենտությունը կարող է վերականգնվել։ Այս դեպքում վիրուսը կարող է մուտացվել և վերադառնալ սկզբնական վիրուլենտ շտամի։
Իմուն անբավարարություն ունեցող անձանց մոտ առաջացնում է ծանր բարդություններ։
Որոշները դժվար է տեղափոխել, քանի որ ունեն պահպանման պայմաններ(Օրինակ՝ ջերմաստիճանի պահպանում) ։


== Ծանոթագրություններ ==


== Արտաքին հղումներ ==
Global Polio Eradication Initiative: Advantages and Disadvantages of Vaccine Types
CDC H1N1 Flu / 2009 H1N1 Nasal Spray Vaccine Q&A at the website of the US Centers for Disease Control and Prevention
Գիորգի Գաբաշվիլի

Գեորգի (Գիգո) Իվանեի Գաբաշվիլի (վրաց.՝ გიორგი (გიგო) ივანეს ძე გაბაშვილი, նոյեմբերի 9 (21), 1862, Թիֆլիս, Կովկասի փոխարքայություն, Ռուսական կայսրություն - հոկտեմբերի 28, 1936(1936-10-28), Ցիխիսձիրի, Քոբուլեթի մունիցիպալիտետ, Աջարիա, Վրաստան), վրացի նկարիչ։ Վրացական ԽՍՀ ժողովրդական նկարիչ (1929)։


== Կենսագրություն ==
Սովորել է Պետերբուրգի (1886-1888) և Մյունխենի (1894-1897) Գեղարվեստի ակադեմիաներում։ Մասնակցել է Թբիլիսիի գեղարվեստի ակադեմիայի հիմնադրմանը, եղել նրա պրոֆեսորը (1922-1930)։ Ստեղծել է քաղաքի ու գյուղի մարդկանց վառ տիպեր ու կոմպոզիցիաներ («Քնած խևսուրը», 1899, «Դիվան-Բեկի ջրավազանը Բուխարայում», 1897), «Ի. Ճավճավաձեի դիմանակարը», 1903-1905, բոլորն էլ Վրաստանի արվեստների թանգարան։


== Գրականություն ==
Дудучева М. И., Габашвили, М., 1958.


== Ծանոթագրություններ ==
Երգ

Անվան այլ կիրառումների համար տե՛ս՝ Երգ (այլ կիրառումներ)Երգ, երաժշտության համեմատաբար պարզ և տարածված տարատեսակներից մեկը, որն իր մեջ միավորում է պոետիկական տեքստն ու ոչ բարդ, հեշտ մտապահվող մեղեդին։ Երգերը տարբերվում են իրարից մի շարք դրսևորումներով, օրինակ ժանրերով։ Երգը կարող է կատարվել և մեկ հոգու, և երգչախմբի կողմից։ Երգերը երգվում են և երաժշտական գործիքների նվագակցությամբ, և առանց։


== Ուղեցույց ==
օրոր օրոր - ից Ակնա Archived 2014-04-22 at the Wayback Machine.
Հրակնատ

Հրակնատ (ռուս.՝ амбразура, ֆր.՝ embrasure) 

Ամրաշինական կամ այլ պաշտպանական կառույցների պատերում գնդացիրներից, հրանոթներից և ականանետներից կրակի վարման, ինչպես նաև դիտման (դիտարկման) համար բացված անցք։
Հրաձգության համար զենքը հարմար տեղադրելու նպատակով խրամատի, խրամուղու կամ հաղորդակցության ուղու առջև հողաթմբի (հողապատնշեի) վրա բացված փոսորակը։
Երբեմն հրակնատ է կոչվում նաև մարտական մեքենաների զրահում կրակի վարման համար բացված անցքը։
Ջամբուլ Ջաբաև

Ջամբուլ Ջաբաև (ղազ.՝ Жамбыл Жабаев, փետրվարի 16 (28), 1846, Ալմաթի շրջան, Ավագ ժուզ - հունիսի 22, 1945(1945-06-22), Ալմաթի, Ղազախական ԽՍՀ, ԽՍՀՄ), ղազախ ժողովրդական բանաստեղծ-ակին։ Աշուղական մրցույթներում բազմիցս հաղթել է XIX-XX-րդ դարերի սկզբի հայտնի ակիններին։ Ստալինյան մրցանակի դափնեկիր (1941 թ.)։


== Կենսագրություն ==
Ջամբուլ Ջաբաևը ծնվել է Ջաբուլ լեռան ստորոտում գտնվող Ժետիսու (Սեմիրեչյե) բնակավայրում։ Նրա բանաստեղծական տաղանդը ի հայտ է եկել 15 տարեկան հասակից։ Զանազան թեմաներով ստեղծել է հանպատրաստից երգեր։ Եղել է իմպրովիզացիայի խոշորագույն վարպետ-ակիններ Սույունբայի, Շոժեի աշակերտը, մասնակցել է բազմաթիվ ակինների մրցությունների (այտիսների)։
Նախահեղափոխական շրջանի ստեղծագործություններից գրառված են «Սուրանշի-բատիր» և «Ուտեգեն-բատիր» էպոսների նրա պատումները, «Խանը և ակինը», «Ծույլի պատմությունը» հեքիաթները են։ Հոկտեմբերյան հեղափոխությունից հետո Ջաբուլ Ջաբաևի երգերն արտացոլել են ղազախ, աուլի նոր կենցաղը։ Հայրենական մեծ պատերազմի տարիներին երկրով մեկ հնչել են նրա հայրենասիրական գործերը («Լենինգրադցիներ, իմ զավակներ» և այլն)։ Ջաբուլ Ջաբաևի ստեղծագործությունները թարգմանվել են ԽՍՀՄ ժողովուրդների շատ լեզուներով։ Ղազախական ԽՍՀՄ Գերագույն խորհրդի դեպուտատ (1938 թվականից)։


== Պարգևներ ==
ԽՍՀՄ պետական մրցանակ (1941 թ.)
Լենինի շքանշան
Աշխատանքային կարմիր դրոշի շքանշան
«Պատվո նշան» շքանշան (1939 թ.)
«1941-1945 թթ. Հայրենական պատերազմում քաջարի աշխատանքի համար» մեդալ


== Տես նաև ==
Ջամբուլ (ֆիլմ)


== Ծանոթագրություններ ==


== Արտաքին հղումներ ==
Ջամբուլ Ջաբաևի հուշարձանները Աստանայում Archived 2009-11-24 at the Wayback Machine.
Մենևշեսու

Մենևշեսու, Մանուշակ գետ, գետ Լեռնային Կիլիկիայում, Կիդիոսի ավադրյնում, Ջեհնեմդերեսի դետի ձախակոզմյան վտակը։ Հայկական աղբյուրներում թարգմարար կոչված է Մանուշակ դետ։


== Ծանոթագրություններ ==
Կամպոռեդոնդո

Կամպոռեդոնդո (իսպ.՝ Camporredondo), քաղաք և մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Տիեռա դե Կամպոս շրջանում։ Տարածքը կազմում է 17.38 կմ2։ Բնակչությունը՝ 174 մարդ (2010 թվականի տվյալներով)։ Պրովինցիայի վարչական կենտրոնից գտնվում է 9 կմ հեռավորության վրա։
Քաղաքի հովանավորներն են համարվում սուրբ Իսիդրո Լաբրադորը և աստվածամայր դե Լա Ասունսիոնը։


== Պատկերասրահ ==

		
		
		


== Բնակչություն ==


== Ծանոթագրություններ ==


== Արտաքին հղումներ ==
Página del municipio en la web de la Diputación Provincial de Valladolid Archived 2007-09-27 at the Wayback Machine.
Predicción meteorológica del IMN
Մարտին Ռայլ

Մարտին Ռայլ (անգլ.՝ Martin Ryle, սեպտեմբերի 27, 1918(1918-09-27)[…], Բրայթոն, Բրայթոն և Հոուֆ, Արևելյան Սասիքս, Միացյալ Թագավորություն - հոկտեմբերի 14, 1984(1984-10-14), Քեմբրիջ, Անգլիա, Միացյալ Թագավորություն)՝ անգլիացի աստղագետ, Լոնդոնի թագավորական ընկերության անդամ (1952 թ.)։ Կրթությունն ստացել է Բրեդֆիլդ քոլեջում (Օքսֆորդ)։ 1959 թվականիցից՝ Քեմբրիջի համալսարանի պրոֆեսոր։ Աշխատանքները վերաբերում են ռադիոաստղագիտությանը։ 1948 թ. Կասիոպեա համաստեղությունում հայտնագործել է (Գ․ Սմիթի հետ) մետրային տիրույթի տիեզերական ռադիոճառագայթման հզոր աղբյուր։ Առաջիններից մեկն է արտագալակտիկ ռադիոաստղագիտությունը կիրառել կոսմոլոգիայի բնագավառում։ Հիմնարար նշանակություն ունեն Ռայլի հետազոտությունները գալակտիկաների ռադիոկառուցվածքի վերաբերյալ։ ՍՍՀՄ ԳԱ արտասահմանյան անդամ (1971 թ.)։ Նոբելյան մրցանակ (1974 թ., Ա․ Հյուիշի հետ)։


== Ծանոթագրություններ ==
Ջունգ Յոնգ Հվա

Ջունգ Յոնգ Հվա (հանգըլ՝ 정용화, հանջա՝ 鄭容和, հունիսի 22, 1989(1989-06-22), Սեուլ, Հարավային Կորեա), կորեերենի նոր ռոմանականացում՝ Jeong Yong-hwa, հարավկորեացի երաժիշտ, դերասան, երգահան, կիթառահար, ռեփեր, մոդել։ Կորեական CNBLUE բոյզ-բենդի անդամ է։
Նկարահանվել է հարավկորեական մի շարք հայտնի դորամաներում (հեռուստասերիալ), ինչպիսիք են «Մինամ, դու գեղեցիկ ես»-ը և «Սրտի լարեր»-ը։


== Կենսագրություն ==
Ծնվել է 1989 թվականի հունիսի 22-ին Սեուլում։ 1999 թվականին տեղափոխվել է Բուսան, որտեղ ապրել և սովորել է մինչ քոլեջ ընդունվելը։ Երգեր սկսել է ստեղծագործել դեռևս միջնակարգ դպրոցում։


=== Երաժշտական գործունեություն ===

Քոլեջի քննությունները հանձնելուց հետո վերադարձել է Սեուլ և միացել F&C Music թիմին և F&C ակադեմիայում սովորել է նվագել բաս-կիթառ՝ CNBLUE խմբի ապագա անդամների հետ։
Ներկայումս Յոնգ Հվան C.N. Blue (հանգըլ։ 씨엔블루 ― լրիվ անվանում՝ Code Name Blue, թարգմանաբար՝ կոդավորված անվանում՝ «Կապույտ») կորեական ինդի-խմբի լիդերն է։
Սկզբում նրանք իրենց դեբյուտը կատարել են 2008 թվականին Ճապոնիայում։ Մինչ ալբոմի թողարկվելը խումբը ելույթ էր ունենում փողոցներում և կենդանի ձայնով փոքր համերգներին։ Հարավային Կորեայում դեբյուտը կատարվել է 2010 թվականի հունվարի 14-ին «Bluetory» մինի-ալբոմով։
Ի սկզբանե խումբը բաղկացած էր 5 անդամից, սակայն շուտով անձնական պատճառներով խումբը լքում է մեկ վոկալիստ և արդյունքում մնում է երկու վոկալիստ-կիթառահար, մեկ բաս, և գործիքներ։


== Ֆիլմագրություն ==


=== Սերիալներ ===


=== Տեսահոլովակ ===


== Ծանոթագրություններ ==
Subaru BRZ

Subaru BRZ, կոմպակտ սպորտային հետշարժական սպորտային ավտոմեքենա, թափքում երկդռնանի կուպե, մշակված և արտադրված Սուբարու և Տոյոտա ընկերությունների հետ համատեղ, պաշտոնապես ներկայացվել է 2011 թվականին Տոկիոյի ավտոսրահում։ BRZ֊ը հապավում է բաղկացած Boxer, Rear Wheel Drive, Zenith անվանումներից. Մոդելը վաճառվում է 3 տարբեր բրենդների տակ՝ Տոյոտա (Toyota 86 Ճապոնիայում, Ավստրալիայում, Հյուսիսային Ամերիկայում, Հյուսիսային Աֆրիկայում, Toyota GT-86 Եվրոպայում, Toyota FT-86 Նիկարագուայում և Յամայկայում, Սուբարու (Subaru BRZ) և Սցիոն (Scion FR-S).


== Տեխնիկական բնութագրիչներ ==
Ավտոմեքենան կառուցված է Սուբարու Իմպրեզայի մոդիֆիկացված հենահարթակի վրա։ Սպորտային ավտոմեքենան ունի ծանրության ցածր կենտրոն, որն տեղադրված է 460 մմ բարձրության վրա, շնորհիվ օպոզիտային շարժիչի և վարորդի ու ուղևորի ցածր նստեցվածքի, ինչպես և շարժիչը, որը տեղակայված է առավելագույնս ներքև ու հետ։ Ուժային ագրեգատի դերում օգտագործվում է մթնոլորտային չորսցիլինդրային օպոզիտային բենզինային շարժիչ՝ վառելիքի ուղիղ ներարկմամբ, աշխատանքային 2լ ծավալով, 200 ձիաուժ հզորությամբ (7000 պտ/վրկ) 6400-6600 պտ/ր). Շարժիչի հիմքում վերցրված է Subaru FA20-ի ճախարակը, Toyota D-4S֊ի ճախարակների գլանի գլխիկները։

Առավելագույն արագություն ՝ 226 կմ/ժ
0 - 100 կմ/ժ ՝ 7.6 վրկ
0 - 400 մ ՝ 15.5 վրկ
Վառելիքի ծախս՝ 7.8 լ
Արտանետումները՝ CO2 181 գր/կմ


== Subaru BRZ GT300 ==
2011 թվականին դեկտեմբերի սկզբին Սուբարու ընկերությունը ներկայացրեց Սուբարու BRZ GT300֊ը, որը հատուկ ստեղծված է մրցարշավների համար։ Սուբարուի ավտոարտադրողը մինիմալացրեց տարբերությունները սերիական BRZ֊ի և GT300֊ի տարբերակների միջև։ Նոր մրցարշավային սպորտային ավտոմեքենա BRZ GT300֊ը 2012 թվականից մրցում է ճապոնական Super GT տարբերակի հետ GT300 կարգում և այդ մրցարշավում փոխարինեց Legacy B4֊ին։ Այս տարբերակի առանձնահատկությունը մաքսիմալ ուժգնության սահմանափակման մեջ է մինչև 300 ձիաուժ հզորությամբ։


== Ծանոթագրություններ ==
Տատյանա Գիգել

Տատյանա Գիգել (ռուս.՝ Татья́на Анато́льевна Ги́гель, փետրվարի 27, 1960(1960-02-27), Uymen, Չոյսկի շրջան, Gorno-Altai Autonomous Oblast, Ալթայի երկրամաս, ՌԽՖՍՀ, ԽՍՀՄ), խորհրդային և ռուս տնտեսագետ և պետական գործիչ։ Դաշնության խորհրդում Ալթայի Հանրապետության ներկայացուցիչը օրենսդիր իշխանության մարմիններից։ Ագրարային-պարենային քաղաքականության և բնօգտագործման Ֆեդերացիայի խորհրդի անդամ։


== Կենսագրություն ==
Տատյանա Գիգելը ծնվել է 1960 թվականի փետրվարի 27-ին Գորն Ալթայի ինքնավար մարզի Ույմեն գյուղում։ 1980 թվականից աշխատել է Կարակոկշինի անտառտնտեսության նորմավորող։ 1982-1987 թվականներին սովորել է Կրասնոյարսկի Սիբիրյան տեխնոլոգիական ինստիտուտում՝ ստանալով ինժեներ-տնտեսագետի մասնագիտություն։
1983-2000 թվականներին աշխատել է որպես աշխատանքի նորմավորման ինժեներ, պլանա-տնտեսական բաժնի պետ և Կարակոկշինի անձնական օժանդակ տնտեսության գլխավոր հաշվապահ, Չոյսկի անտառտնտեսության գլխավոր հաշվապահ։ 2000 թվականի սեպտեմբերից մինչև 2006 թվականը Տատյանա Գիգելը ղեկավարում էր Չոյի անտառային տնտեսությունը։


== Քաղաքական գործունեություն ==
2006, 2010 և 2014 թվականներին վերընտրվել Է հանրապետության խորհրդարանում։ Ազգային ժողովում զբաղեցրել Է նախագահի տեղակալի պաշտոնը։ Եղել է բյուջեի և հարկային քաղաքականության կոմիտեի անդամ։
2014 թվականի սեպտեմբերի 30-ից Տատյանա Գիգելը Դաշնության խորհրդին է հանձնվել Ալթայի Հանրապետության Պետական ժողովի կողմից։ Ռուսաստանի խորհրդարանի վերին պալատում ընդգրկված է ագրարային-պարենային քաղաքականության և բնօգտագործման կոմիտեի կազմում։
2019 թվականի սեպտեմբերի 8-ին ընտրվել է Ալթայի Հանրապետության յոթերորդ գումարման Պետական ժողով և 2019 թվականի հոկտեմբերի 1-ին Ալթայի Հանրապետության պետական իշխանության օրենսդիր մարմնի կողմից օժտվել է Դաշնության խորհրդի անդամի լիազորություններով։


== Պարգևներ ==
Բարեկամության շքանշան (2019 թվականի սեպտեմբերի 19), խորհրդարանականության զարգացման գործում ունեցած մեծ ավանդի, ակտիվ օրինաստեղծ գործունեության և երկարամյա բարեխիղճ աշխատանքի համար
«Հայրենիքին մատուցած ծառայությունների համար» 2-րդ աստիճանի շքանշան
Ալթայի Հանրապետության վաստակավոր տնտեսագետ


== Ծանոթագրություններ ==


== Արտաքին հղումներ ==
Տատյանա Գիգելը Ֆեդերացիայի խորհրդի կայքում
Կենսագրություն
Սենտ Քլեր շրջան (այլ կիրառումներ)

Սենտ Քլեր շրջան, կարող է վերաբերել՝

Սենտ Քլեր շրջան - ԱՄՆ Ալաբամա նահանգի շրջաններից մեկը
Սենտ Քլեր շրջան - ԱՄՆ Միչիգան նահանգի 83 վարչական միավորներից մեկը
Խոսրով Ա

Անվան այլ կիրառումների համար տե՛ս՝ Խոսրով (այլ կիրառումներ)Խոսրով Ա Մեծ (նաև՝ Խոսրով Քաջ, 1-ին դար - 217), Մեծ Հայքի Արշակունյաց թագավորության արքա (198-216)։
Վաղարշ Բ-ի որդին և հաջորդը, Տրդատ Բ-ի հայրը, Արշակունիների արքայական հարստությունից։


== Կենսագրություն ==
Խոսրով Ա-ն Մեծ Հայքի գահին հաջորդում է հորը՝ Վաղարշ Բ-ին։ Գահակալման սկզբին անցնում է Կովկասյան լեռները, պատժում խազարներին և բասիլներին, ապահովելով թագավորության հյուսիսային սահմանները։ Պաշտպանելով քրմական դասի շահերը՝ հալածում է քրիստոնեական համայնքներին։
202 թվականին, իր դաշնակից Հռոմեական կայսր Սեպտիմիոս Սևերոսի հետ միասին, նրա արշավանքի ժամանակ լինում է Եգիպտոսում։ 
208-209 թվականներին Պարթև Արշակունիների դեմ Սասանյանների իրագործած հեղաշրջումից հետո և 213 թվականին, ի հակադրություն Վաղարշ Ե-ի, Պարթևստանում արքայից արքա հռչակված Արտավան Ե-ին դաշնակցում և աջակցում է Խոսրով Ա-ն, որը հետագայում շարունակում է նրա որդին՝ Տրդատ Բ-ն։ Ըստ Ագաթանգեղոսի և Մովսես Խորենացու՝ Խոսրով Ա-ն մի շարք արշավանքներ է ձեռնարկում դեպի հարավ՝ Պապակի դեմ և վերադառնում հարուստ ավարով։ Հավանական է համարվում, որ Խոսրով Ա-ն արշավանքներ է ձեռնարկել նաև Արտավանի մրցակից Վաղարշ Ե-ի դեմ։
216 թվականի մայիսին Հռոմի Կարակալլա կայսրը բարեկամանալու նպատակով իր մոտ է կանչում Խոսրով Ա-ին, սակայն ձերբակալվում է և բանտարկվում, որտեղ էլ մի քանի ամիս մնալով, 217 թվականին վախճանվում է արքան։ 
Խոսրով Ա-ն հիշատակվում է նաև Թեբեում գտնված եգիպտական արձանագրության մեջ։


== Ծանոթագրություններ ==
Կանոնձի

Կանոնձի (ճապ.՝ 観音寺市 Կանոնձի-սի) քաղաք Ճապոնիայում, ընդգրկված է Կագավա պրեֆեկտուրայում։ Քաղաքի տարածքը կազմում է 117,47 կմ², բնակչությունը՝ 60,988 մարդ (2014 թվականի օգոստոսի 1), բնակչության խտությունը՝ 519,18 մարդ/կմ²։ Քաղաքի կարգավիճակ է ստացել 2005 թվականի օգոստոսի 11-ին։


== Աշխարհագրական դիրք ==
Քաղաքը գտնվում է Սիկոկու կղզու Կագավա պրեֆեկտուրայի Սիկոկու տարածաշրջանում։ Քաղաքի հետ սահմանակից են Միտոյո, Միյոսի, Սիկոկուտյուո, Ֆուկույամա քաղաքները և Կամիձիմա բնակավայրը։


== Բնակչություն ==
Քաղաքի բնակչությունը 60.988 մարդ է (2014 թվականի օգոստոսի 1), իսկ խտությունը՝ 519,18 մարդ/կմ²։ Բնակչության թվաքանակի փոփոխությունը 1980 թվականից 2005 թվականներին՝


== Տես նաև ==
Ճապոնիայի քաղաքների ցանկ


== Ծանոթագրություններ ==


== Հղումներ ==
Kan-onji City official website
Официальный сайт(ճապոներեն)
A tourist's report of Kan-onji
Էլեկմոնար

Էլեկմոնար (ռուս.՝ Элекмонар), գյուղ Ռուսաստանի, Ալթայի հանրապետության Չեմալսկի շրջանի կազմում։
Բնակչությունը 2010 թվականին գրանցված տվյալներով կազմում էր 1755 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուշակումով թխվածքաբլիթ

Գուշակությունով թխվածքաբլիթ (անգլ.՝ Fortune cookie), հրուշակեղենի արտադրանքը հատուկ ձև ունեցող թխվածքաբլիթի տեսքով։ ԱՄՆ-ում շատ ռեստորանների ֆիրմային ապրանք է, որը, որպես կանոն, վանիլային թխվածքաբլիթ է, որոնցից յուրաքանչյուրի մեջ դրված է մի կտոր թուղթ՝ իմաստուն ասույթներով, աֆորիզմներով կամ մարգարեություններով։ Թուղթը կարող է ներառել չինական արտահայտությունների թարգմանություններ կամ երջանիկ թվերի շարք։


== Պատմություն և արտադրություն ==
Այս բլիթները ծառայել աղանդեր չինական ռեստորաններում ԱՄՆ-ում եւ մի շարք այլ երկրներում, բայց դրանք չեն եղել Չինաստանում։ Թխվածքաբլիթի ճշգրիտ ծագումը հայտնի չէ, սակայն տարբերակների մեծ մասը հանգում է նրան, որ դրանք ԱՄՆ են բերվել 20-րդ դարի սկզբին ճապոնացի և չինացի ներգաղթյալների կողմից։ Թեև այդ քաղցրավենիքի նախատիպը ծագել է դեռևս 19-րդ դարում ճապոնական տաճարներում, և նրանք էլ մեծ մասամբ սկսել են արտադրել դրանք Ամերիկայում, բայց այդ աղանդերն սկսել է ասոցացվել Չինաստանի հետ Երկրորդ համաշխարհային պատերազմի ժամանակ, երբ ճապոնացիներն ու ճապոնական ծագում ունեցող ամերիկացիները զանգվածաբար տարվել են համակենտրոնացման ճամբար, իսկ թխվածքաբլիթների արտադրությունը շարունակել են չինացիները։
Այս տեսակի բլիթները արտադրությունը շահութաբեր բիզնես է։ Ամեն տարի աշխարհում արտադրվում է մոտ 3 միլիարդ թխբածքաբլիթ, որոնց ճնշող մեծամասնությունը սպառվում է Միացյալ Նահանգներում։ Նման թխվածքաբլիթի խոշորագույն արտադրողն է Wonton Food Inc. ընկերությունը (գլխամասային գրասենյակը գտնվում է Բրուքլինում (Նյու Յորք), որն արտադրում է 4,5 մլն թխվածքաբլիթ մեկ օրում։ Այլ խոշոր արտադրողներ են Baily International-ը Միջին Արևմուտքում, Peking Noodles-ը Լոս Անջելեսում, Печенье Удачи-ն Ռուսաստանում  և Ցանկությունների գործարանը հետխորհրդային տարածքում։ Նրանցից բացի միասին կան նաև այլ փոքր արտադրողներ։ Բացի ԱՄՆ-ից, դրանք մատուցվում են Ավստրալիայի, Բրազիլիայի, Կանադայի, Ֆրանսիայի, Գերմանիայի, Հնդկաստանի, Իտալիայի, Մեքսիկայի, Մեծ Բրիտանիայի, Ֆինլանդիայի և մի շարք այլ երկրների չինական ռեստորաններում։


== Մշակույթում ==
Դարեն Արոնոֆսկու «Գուշակությունով թխվածքաբլիթներ» կարճամետրաժ ֆիլմը (1991 թվական)։
Թոմաս Ռոբի «Գուշակությունով թխվածքաբլիթներ» գեղարվեստական ֆիլմը (1999 վական)։
2013 թվականին ճապոնական AKB48 փոփ խումբը թողարկել է «Koisuru Fortune Cookie» երգը, իսկ այդ խմբի երկու «քույրերը» թողարկել են իրենց երգերը՝ ինդոնեզական JKT48 խումբը՝ «Fortune Cookie Yang Mencinta» երգը, չինական SNH48 խումբը՝ «Ài de xìngyùn qū qí» երգը։
Գուշակությունով թխվածքաբլիթներն առկա են Game Shadow Warrior (2013)  խաղում․ դրանք վերականգնում են 25 միավոր առողջությում և պարունակում են տարբեր կատակներ ու հումորային մեջբերումներ։


== Ծանոթագրություններ ==


== Արտաքին հղումներ ==
Cookie Master - Article detailing the job of a cookie fortunes writer
The History of the Fortune Cookie(անգլ.)
A Brief History of The Fortune Cookie (անգլ.)
(22830) Տինկեր

(22830) Տինկեր, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 7-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(22830) Տինկեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Mafia: The City of Lost Heaven

Mafia: The City of Lost Heaven (անգլ.-ից թարգմանած նշանակում է «Մաֆիա. Երկինքը կորցրած քաղաքը»), ավտոսիմուլյատորի տարրերով երրորդ դեմքի «աչքերով» կրակոց ժանրի համակարգչային խաղ, որը մշակված է Illusion Softworks (ավելի ուշ 2K Czech) չեխական ընկերության և Take-Two Interactive ամերիկյան ընկերության կողմից։ Ռուսաստանում և մոտակա երկրներում խաղի տեղայնացման և թողարկման հարցում մեծ դեր է ունեցել 1С ընկերությունը։
«Մաֆիան» պատմում է Թոմաս Անջելոյի՝ հասարակ տաքսիստի կյանքի պատմությունը, ով իր համար շատ անսպասելի կերպով ստիպված է լինում սկսել հանցավոր կարիերա` մտնելով քաղաքում ապրող երկու հիմնական և խոշոր հանցախմբերի կազմի մեջ։ Խաղը ստացել է շատ դրական գնահատականներ մասնագիտացված մամուլի աշխատողների կողմից, որոնք հետագայում խաղը անվանել են «պաշտամունքային», ինչպես նաև վաստակել է շատ երկրպագուներ իր կինեմատոգրաֆիական սյուժեի, 1930-ականների ԱՄՆ ճշգրիտ ներկայացման (Մեծ ճգնաժամ, «չոր կանոն») և խաղացողին ժամանակով հետ տանելու համար։


== Ծանոթագրություններ ==


== Արտաքին հղումներ ==
«Mafia»։ 1C։ Արխիվացված օրիգինալից 2012-01-21-ին։ Վերցված է 30 апреля 2011  
«Mafia» (անգլերեն)։ IGN։ Արխիվացված օրիգինալից 2012-01-21-ին։ Վերցված է 30 апреля 2011 
«Mafia-Game.ru»։ Արխիվացված օրիգինալից 2012-02-17-ին  
«Мафия навсегда!»։ Արխիվացված օրիգինալից 2013-04-03-ին։ Վերցված է 27 июня 2015  
«MafiaStory»։ Արխիվացված է օրիգինալից 2012-06-26-ին։ Վերցված է 27 июня 2015  
«ru.mafia.wikia.com»։ Mafia Wiki  
«Mafia: The City of Lost Heaven»(անգլ.) ֆիլմը Internet Movie Database կայքում
Մուսոնգատի համայնք

Մուսոնգատի համայնք (Ֆրանսերեն՝ Commune de Musongati), մեկն է Բուրունդիի Հանրապետության 117 համայնքներից։ Մտնում է Ռուտանա շրջանի մեջ՝ որպես համայնք։ Այն Ռուտանա շրջանի վեց համայնքներից մեկն է։


== Աղբյուրներ ==
Սիրտլանովո (գյուղ, Մելեուզովսկի շրջան)

Անվան այլ կիրառումների համար տե՛ս՝ ՍիրտլանովոՍիրտլանովո (ռուս.՝ Сыртланово, բաշկիրերեն՝ Һыртлан), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 343 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոլոդնի Կլյուչ (գյուղ, Բակալինսկի շրջան)

Անվան այլ կիրառումների համար տե՛ս՝ Խոլոդնիյ ԿլյուչԽոլոդնի Կլյուչ (ռուս.՝ Холодный Ключ, բաշկիրերեն՝ Холодный Ключ), գյուղ Ռուսաստանի, Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիրլախինգ

Տիրլախինգ (գերմ.՝ Tyrlaching), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Մտնում է Ալտյոտինգի շրջանի կազմի մեջ։ Բնակչությունը 981 մարդ է (ըստ 2010 թվականի դեկտեմբերի 31-ի)։ Տարածքը 20,54 կմ² է։ Պաշտոնական կոդ՝ 09 1 71 135։


== Ծանոթագրություններ ==
Թեյլոր շրջան (Այովա)

Անվան այլ կիրառումների համար տե՛ս՝ Թեյլոր շրջան (այլ կիրառումներ)Թեյլոր շրջան (անգլ.՝ Taylor County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.383 կմ² է, բնակչությունը՝ 6.317 մարդ (2010 թ. տվյալներով)։ Շրջկենտրոնն է Բեդֆորդ բնակավայրը։ Կազմավորվել է 1847 թ.։
Լենկա Կոտկովա

Լենկա Սարունովա (չեխ.՝ Lenka Kotková (մինչ ամուսնությունը Սարունովա), հուլիսի 26, 1973(1973-07-26), Dobřichovice), չեխ աստղագետ, աստերոիդների հայտնաբերող։ Աշխատում է Օնդրեյովի աստղադիտարանում։ 1994-2003 թվականներին հայտնաբերել է 248 աստերոիդ, որոնցից 37-ը հայտնաբերել է այլ չեխ աստղագետների հետ համատեղ։ Դրանցից (9671) Հիմերան՝ Մարսի ուղեծիրը հատող (21804) Վացլավնոյման աստերոիդը, որը մտնում է Հիլդայի ընտանիքի կազմի մեջ, Լենկա Կոտկովան ուսումնասիրել է օդերևութաբանություն Պրահայի Կառլի համալսարանի մաթեմատիկայի և ֆիզիկայի ֆակուլտետում։ Դեռևս ուսման տարիներին սկսել է աշխատել Չեխիայի գիտությունների ակադեմիայի աստղագիտական ինստիտուտում և աստղադիտարանում Օնդրեյով քաղաքում, որտեղ նա զբաղվում էր տվյալների շտեմարանների ստեղծմամբ, ինչպես նաև սպեկտրոսկոպիկ և լուսաչափական հետազոտությունների արդյունքների մշակմամբ։ Ավելի ուշ ակտիվորեն մասնակցել է Երկրին մոտեցող աստերոիդների որոնումներին և դիտարկումներին, ինչպես նաև Պետր Պրավեցի և Պետր Կուշնիրակի հետ ուսումնասիրել է կրկնակի աստերոիդները։ Այս ժամանակահատվածում հայտնաբերել է իր հայտնաբերած աստերոիդների մոտ կեսը։
Այժմ նա աշխատում է աստղերի հետազոտությունների բաժնում՝ երկումետրանոց աստղադիտակի վրա, և զբաղվում է փոփոխական աստղերի հետազոտություններով, ինչի համար 2000 թվականին ստացել է «Cenu Zdeňka Kvíze» մրցանակը։
Նրա պատվին է անվանվել (10390) Լենկա աստերոիդը, իսկ մեկ այլ աստերոիդ (60001) Ադելկա կրում է նրա դստեր անունը։


== Ծանոթագրություններ ==


== Արտաքին հղումներ ==
Lenka Šarounová (չեխ.)
Վերջնազարդ

Վերջնազարդ, ձեռագիր մատյանի, տպագիր գրքի հատվածները, որևէ միավորն ավարտող զարդապատկեր։ Ձեռագրերում վերջնազարդ քիչ է հանդիպում, քանի որ գլխազարդ և լուսանցազարդը որոշ ժողովածուներում (Հայսմավուրք, Ճառընտիր, Ճաշոց և այլն) լինելով նոր միավորի սկզբի զարդ, բնականաբար այդ նյութն անջատում են նախորդ միավորից և լրացնում անջատող (բաժանազարդ) կամ ամփոփող զարդի պակասը։ Տպագրում, հատկապես արվեստի և գրականության գրքերում, հաճախ տարբեր բաժինները, միավորները օժտված են լինում պոլիգրաֆիական կամ տվյալ գրքի համար նկարիչ ձևավորողի կատարած վերջնազարդերով։ Սրանք հանդիսանում են գրքի գեղարվեստական զարդարվածության անհրաժեշտ տարր։
Ես ռոբոտ չեմ (սերիալ)

Ես ռոբոտ չեմ (կորեերեն՝ 로봇이 아니야||Robosi Aniya), հարավկորեական հեռուստասերիալ, Յու Սընգ Հոյի, Չե Սու Բինի և Օմ Կի Ջոնի մասնակցությամբ։ Սցենարի հեղինակը Կիմ Սան Մինն է, ռեժիսորը՝ Յունգ Դե Յուն։ Այն հեռարձակվել է  MBC հեռուստատեսային ցանցով՝ 2017 թվականի դեկտեմբերի 6-ից 2018 թվականի հունվարի 25-ը չորեքշաբթի և հինգշաբթի օրերին ժամը 21:55 (KST) 32 դրվագներով։


== Սյուժե ==
Կիմ Մին Գյուն  (Յու Սընգ Հո) ապրում է հարուստ ու շռայլ, բայց մեկուսացված կյանքով, այլ մարդկանց նկատմամբ լուրջ ալերգիայի պատճառով։ Որևէ մեկին դիպչելիս նրա մոտ զարգանում է արտակարգ ցան, որը արագորեն տարածվում է ամբողջ մարմնի վրա, և առաջանում են շնչառական դժվարություններ։ Մին Գյուն իր ունեցվածքը ժառանգություն է ստացել իր հորից, ով հսկայական KM ֆինանսական ընկերության տնօրենն էր, ու զոհվել է ավտովթարի հետևանքով՝ Մին Գյուի մոր հետ միասին, 15 տարի առաջ։
Չո Ջի Ան (Չե Սու Բին) աղջիկ է, ով փորձում է ստեղծել իր սեփական բիզնեսը, բայց հաճախ ձախողվում է։ Նրա նախկին ընկերը՝ Հոն Բեկ Կյունը (Օմ Կի Ջուն), Ջիայի հետ բաժանվելուց հետո, իր "Սանտա Մարիա" թիմի հետ միասին ստեղծել է ռոբոտ՝ Aji-3 անունով, Ջիայի տեսքով, ում դժվար է տարբերել իրական մարդուց։ "Սանտա Մարիա" թիմի և KM ֆինանսական ընկերության միջև կնքված պայմանագրի համաձայն՝ ռոբոտը վաճառքից առաջ պետք է փորձարկվի ընկերության այժմյան տնօրենի՝ Մին Գյուի կողմից։
Սակայն պատահարի արդյունքում անսարքություն է առաջանում ռոբոտի մարտկոցում, և Ջիան Հոն Բեկ Կյունի առաջարկով համաձայնում է գումարի դիմաց մի քանի օրով ռոբոտ ձևանալ, մինչ ռոբոտը վերանորոգվի։


== Դերերում ==


=== Գլխավոր դերերում ===
Յու Սընգ Հո- Կիմ Մին Գյու (28 տարեկան)Երկրի խոշորագույն՝ KM ֆինանսական ընկերության բաժնետերն է, 159 IQ-ով, տառապում է մարդկանց նկատմամբ ալերգիայով, որի պատճառով չի կարողանում շփման մեջ մտնել մարդկանց հետ։ Ինչպես նշված է պայմանագրի մեջ նա հանդիսանում է  Aji 3 ռոբոտի տերը, որը ուղարկել էին նրան փորձարկելու համար։

Չե Սու Բին- Չո Ջի Ա (28 տարեկան) / Aji 3Երիտասարդ գործարար, ով տիրապետում է բարձր հուզական ինտելեկտի և մեխանիկայի ասպարեզում բարձր գիտելիքների, շնորհիվ իր հոր։ Նա հավաքագրվել է Սանտա Մարիա ռոբոտային թիմի կողմից, որպեսզի Aji 3 ձևանա։ Նրա IQ-ն 94 է։
Aji 3: Աշխարհում առաջադեմ մարդկային ռոբոտն է

Օմ Կի Ջո- Հոնգ Բեկ Կյուն (34 տարեկան)Չո Ջիայի նախկին ընկերը, ով հանդիսանում է պրոֆեսոր ռոբոտաշինության ասպարեզում և Aji 3 ռոբոտի ստեղծող։ Նա ստեղծել է Aji 3-ին հիմք ընդունելով իր նախկին ընկերուհուն։


== Արտադրություն ==
Ի սկզբանե գլխավոր դերերը առաջարկել էին Դոնգ Հային և Պան Մինային, սակայն նրանք հրաժարվել են։
Սցենարի առաջին ընթերցումը կայացել է 2017 թվականի սեպտեմբերի 27-ին MBC կայանում ։


== Ծանոթագրություններ ==


== Արտաքին հղումներ ==
http://www.imbc.com/broad/tv/drama/robot/index.html Ես ռոբոտ չեմ (սերիալ). պաշտոնական կայք  (կոր.)
«Ես ռոբոտ չեմ (սերիալ)»(անգլ.) ֆիլմը Internet Movie Database կայքում
Հունաստանի բասկետբոլի ազգային հավաքական

Հունաստանի բասկետբոլի ազգային հավաքական, բասկետբոլի ազգային հավաքական։ Վերահսկվում է Հունաստանի բասկետբոլի ֆեդերացիայի կողմից։


== Ստատիստիկա ==


=== Աշխարհի առաջնություն ===


=== Եվրոպայի առաջնություն ===


== Խոշոր հաղթանակներ ==


== Պատկերասրահ ==

		
		
		
		


== Ծանոթագրություններ ==
Աբգար Մուրադյան

Աբգար Գուրգենի Մուրադյան (ապրիլի 3, 1944(1944-04-03), Երևան, Հայկական ԽՍՀ, ԽՍՀՄ), հայ կլառնետահար, մանկավարժ։ ՀԽՍՀ վաստակավոր արտիստ (1985): Պրոֆեսոր (2004): Հայ արդի կոմպոզիտորների երկերի առաջին կատարողներից։
Արմեն Մուրադյանի հայրը։


== Կենսագրություն ==
Աբգար Մուրադյանը ծնվել է 1944 թվականի ապրիլի 3-ին, Երևան քաղաքում։ Զինվորական ծառայություն է անցել Լիտվայում, որտեղ էլ հետաքրքրվել է կլարնետով։ 1971 թվականին ավարտել է Երևանի Կոմիտասի անվան կոնսերվատորիան։ 1966-1990 թվականներին եղել է ՀՀ հեռուստառադիոյի սիմֆոնիկ, 1990-1992 թվականներին՝ Հայաստանի ֆիլհարմոնիկ նվագախմբերի կլառնետների խմբի կոնցերտմայստեր։ 1970 թվականից դասավանդել է Երևանի համար 1 արվեստի դպրոցում, 1976-1989 թվականներին, միաժամանակ՝ Ռոմանոս Մելիքյանի անվան երաժշտական ուսումնարանում, 1986 թվականից՝ կոնսերվատորիայում։


== Հիշատակ ==
Հայաստանի պետական սիմֆոնիկ նվագախմբի կազմում գործում է «Աբգար Մուրադյան» դուետը՝ Լիլիթ Զաքարյան (դաշնամուր), Դավիթ Գյուլամիրյան (կլարնետ) կազմով, որն առաջին անգամ հանդես է եկել 2015 թվականին։
2013 թվականին Երևանում մեկնարկել է Աբգար Մուրադյանի անունը կրող Երիտասարդ կլարնետահարների առաջին հանրապետական մրցույթը։


== Տես նաև ==
ՀԽՍՀ վաստակավոր արտիստների ցանկ


== Ծանոթագրություններ ==


== Արտաքին հղումներ ==
Աբգար Մուրադյան - 75. Կլարնետահարի հնչյունները դարձել են ակադեմիական հնչողության օրինակ Archived 2019-04-08 at the Wayback Machine.
Գվիանական հոսանք

Գվիանական (Կարիբյան) հոսանք, Ատլանտյան օվկիանոսի մակերևութային տաք հոսանք Հարավային Ամերիկայի հյուսիսարևելյան ափերի մոտ, Հարավային պասսատային հոսանքի մի ճյուղն է։
Սկսվում է Սան Ռոկի հրվանդանի (Բրազիլիա) մոտից և ուղղվում դեպի հյուսիս-արևելք՝ Գվիանայի ափերի երկարությամբ դեպի Կարիբյան ծով, ուր ձուլվում է Հյուսիսային պասսատային հոսանքի հարավային հոսքին
:


== Ծանոթագրություններ ==
Հռոմի մզկիթ

Հռոմի մզկիթ (իտալերեն՝ Moschea di Roma), մուսուլմանական կրոնական շինություն Իտալիայի մայրաքաղաք Հռոմում։ Այն իր հարկի տակ կարող է տեղավորել մինչև 12 000 հավատացյալի։ Բացման ժամանակ եղել է Հարավային Եվրոպայի խոշորագույն մզկիթը։
Մզկիթի ճարտապետներն էին Պաոլո Պորտոգեզին (իտալերեն՝ Paolo Portoghesi), որը աշխատում էր նախագծի շուրջ 1984-ից 1985 թվականներին, Վիտորիո Ջիլոտին (իտալերեն՝ Vittorio Gigliotti) և Սամի Մուսավին (Sami Mousawi):
Մզկիթը բացվել է 1995 թվականի հունիսի 21-ին։ Շինարարական ընդհանուր ծախսերի համագումարը կազմել է շուրջ հարյուր միլիարդ լիրա, որը հիմնականում ֆինանսավորվել է Սաուդյան Արաբիայի կողմից, որը շարունակում է գաղտնի պահել իր օպերացիոն ծախսերի զգալի մասը։ Մզկիթի պատասխանատվությունը կրում է Իտալիայի իսլամական մշակութային կենտրոնը (ICCI), որը հիմնադրվել է 1966 թվականին, ինչպես նաև մզկիթի տնօրենների խորհուրդը, որը կազմված է տարբեր երկրների սուննիական մուսուլման ներկայացուցիչներից։
Մզկիթի շրջակայքում կա գրադարան, որտեղ պահվում են արաբալեզու ավելի քան 10 000 գրքեր։


== Ծանոթագրություններ ==
Պանինո (գյուղ, Սոսնովսկի շրջան)

Անվան այլ կիրառումների համար տե՛ս՝ ՊանինոՊանինո (ռուս.՝ Панино), գյուղ Ռուսաստանի Նիժնի Նովգորոդի մարզի Սոսնովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թափուր աշխատատեղ

Թափուր աշխատատեղ - որոշակի մասնագիտություն (որակավորում) կամ հմտություն կամ ունակություն պահանջող և տվյալ պահին չզբաղեցված աշխատատեղ ։ Թափուր աշխատատեղերը առաջանում են աշխատողների և աշխատատեղերի շարժի արդյունքում։ Ընդ որում վերջինս  հանդիսանում է աշխատանքի ընդունվելու և տարբեր պատճառներով աշխատանքից ազատվելու հետևանքով աշխատողների թվաքանակի փոփոխությունը։ Թափուր աշխատատեղերի թիվը գործատուի կողմից պահանջվող աշխատողների թվաքանակն է՝ նրանց լրիվ զբաղվածությունն ապահովելու պայմանով։ Թափուր աշխատատեղերի թվի մեջ ընդգրկված են միայն վարձատրվող թափուր պաշտոնները կամ հաստիքները։ Բացի այդ թափուր են համարվում նաև այն աշխատատեղերը, որոնք դիտարկվող ժամանակահատվածում զբաղեցված չեն եղել և գործատուն իր կազմակերպությունից դուրս համապատասխան հաստիքի պահանջներին թեկանծու գտնելու համար անցկացրել է կոնկրետ միջոցառումներ, ինչպես օրինակ՝ անցկացրել է հարցազրույցներ, ուղղակիորեն զբաղվել է թեկնածուի ընտրությամբ, թափուր հաստիքի մասին իրազեկել կամ հայտարարություն է տարածել աշխատանքի տեղավորման պետական, մասնավոր գործակալությունների միջոցով, ԶԼՄ-ներով և սոցիալական ցանցերի միջոցով։ Միևնույն ժամանակ թափուր կարող է համարվել երկարատև անաշխատունակության պատճառով բացակայողների, նորածին որդեգրված կամ նորածնի խնամակալ նշանակված, ինչպես նաև մինչև երեք տարեկան երեխայի խնամքի հետ կապված արձակուրդում գտնվողների ժամանակավոր թափուր աշխատատեղերը, եթե դրանք չեն փոխարինվել այլ աշխատողով և գործատուն անցկացրել է որոշակի միջոցառումներ թափուր պաշտոնի կամ հաստիքի համալրման նպատակով։
Թափուր հաստիք չի համարվում այն աշխատատեղը.

որը դիտարկվող  տարվա ընթացքում նախատեսված չի եղել համալրել.
որի համալրման համար դիտարկվող ժամանակահատվածում որևէ կոնկրետ միջոցառում չի իրականացվել.
որը թափուր է դարձել և միաժամանակ համալրվել դիտարկվող ժամանակահատվածի ընթացքում.
որը նախատեսված է զբաղեցնել մեկ օրով.
որը նախատեսված է համալրել կազմակերպության ներքին մարդկային ռեսուրսներով՝ աշխատողներով.
որը զբաղեցվելու է արձակուրդից վերադարձող աշխատողի կողմից.
որը զբաղեցվելու է քաղաքացիաիրավական պայմանագրով աշխատողի ներգրավմամբ.
որի համար աշխատողի հետ պայմանագիր է կնքվել, բայց դեռևս աշխատանքը չի սկսվել[1]:


== Ծանոթագրություններ ==